b'\n_START_ARTICLE_\nUniversitetet i Strasbourg\n_START_PARAGRAPH_\nUniversitetet i Strasbourg er et universitet i byen Strasbourg, i regionen Alsace i det \xc3\xb8stlige Frankrike. Det er Frankrikes nest st\xc3\xb8rste universitet (etter Universitetet i Aix-Marseille), og har omkring 43\xc2\xa0000 studenter og mer enn 4\xc2\xa0000 forskere._NEWLINE_Dagens universitet har sine historiske r\xc3\xb8tter tilbake til det lutherske Johannes Sturm Gymnasium som ble grunnlagt i 1538, og som i 1621 ble omdannet til det tyskspr\xc3\xa5klige Universit\xc3\xa4t Stra\xc3\x9fburg. I 1970-\xc3\xa5rene ble dette delt i tre separate institusjoner: Louis Pasteur universitetet, Marc Bloch universitetet og Robert Schuman universitetet. Den 1. januar 2009 ble disse tre sl\xc3\xa5tt sammen til det nye forente Universitetet i Strasbourg, som er blant Europas beste innenfor League of European Research Universities.'